D Schwiiz existiert as Bundesstaat in ihrer gegewärtige Form sit dr Anahm 1848 vo dr Schwiizerische Bundesverfassig. D Vorläufer vo dr modärne Schwiiz si die Alti Eidgenosseschaft, e locker organisierte Staatebund wo sich vom Ändi vom 13. Johrhundert aa het afo bilde, die zentralistisch ufbauti Helvetischi Republik zwüsche 1798 und 1803, und die «Schwiizerischi Eidgenosseschaft», wo 1803 as Bundesstaat gründet und 1815 im Sinn vo der Restauration sich neu as Staatebund konstituiert het.